Касоўшчына

Касо́ўшчына (трансліт.: Kasoŭščyna, руск.: Косовщина) — вёска ў Лідскім раёне Гродзенскай вобласці. Уваходзіць у склад Дубровенскага сельсавета. Назва У гэтым рэгіёне фіксаваліся воранаўскае прозвішча Касоўскі, жалудоцкае Касовіч. Ёсць літоўскае Kasaitis, латышскія Kass, Kāsis. Аснова Kas- выкарыстоўвалася ў старажытных балцка-літоўскіх двухасноўных імёнах. З іншага боку, В. Жучкевіч звязваў назвы тыпу Косіна, Косаўка са словамі каса, касы. Гісторыя Фальварак і вёска Косаўшчына згадваюцца ў вопісе парафій Лідскага дэканата 1784 года, уласнасць Юзафа Мікалая Нарбута, харунжага лідскага. Да 21 лютага 2023 года вёска ўваходзіла ў склад Бердаўскага сельсавета. Насельніцтва Славутасці За 1,5 км на захад ад вёскі, каля дарогі ў в. Калдобы размешчаны курганны могільнік. Налічвае 13 круглых насыпаў дыяметрам 6—14 м, вышынёй 0,5 — 1,2 м. Каля падножжа асобных курганоў прасочваюцца аплыўшыя раўкі. Месцамі на паверхні насыпаў маюцца каменныя вымасткі. Амаль усе насыпы абкладзены камянямі. Крыніцы Спасылкі На Вікісховішчы ёсць медыяфайлы па тэме Касоўшчына